Komisijos reglamentas (EB) Nr. 69/96
1996 m. sausio 18 d.
iš dalies keičiantis Reglamentą (EEB) Nr. 2676/90, nustatantį vynų analizės metodus Bendrijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. kovo 16 d. Tarybos reglamentą (EEB) Nr. 822/87 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 1544/95 [2], ypač į jo 74 straipsnį,
kadangi 1990 m. rugsėjo 17 d. Komisijos reglamento (EEB) Nr. 2676/90, nustatančio vynų analizės metodus Bendrijoje [3], su paskutiniais pakeitimais, padarytais Reglamentu (EEB) Nr. 60/95 [4], 25 skyriaus 2.2.3.3.2 papunktyje aprašytas sieros dioksido kiekio vynuogių sultyse analizės metodas duoda geresnius šios medžiagos išskyrimo rezultatus negu anksčiau naudotas metodas, išdėstytas 13 skyriaus 13.4 punkte; kadangi iš analizuojamų produktų yra gaunamas didesnis bendras sieros dioksido kiekis, kuris, ypač tiriant kai kurių vynuogių sultis, gali viršyti nustatytą didžiausią ribą; kadangi atsižvelgiant į tai, kad šis metodas vadovaujasi techninėmis modifikacijomis operatoriams, ir siekiant išvengti sunkumų atskiriant vynuogių sultis pereinamasis laikotarpis, per kurį vynuogių sulčių sieros dioksido kiekis gali būti analizuojamas naudojant ankstesnį metodą, turėtų būti pratęstas iki vynuogių auginimo metų pabaigos; kadangi vengtinas bet koks trukdymas, kai taikomos išsamios taisyklės vadovaujantis šiuo analizės metodu;
kadangi šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2676/90 priedo 25 skyriaus 2.2.3.3.2 papunkčio antroje pastraipoje data "1995 m. gruodžio 31 d." yra pakeičiama "1996 m. rugpjūčio 31 d.".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1996 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. sausio 18 d.